**347/2022. (X. 27.) Kgy. számú határozat**

Szombathely Megyei Jogú Város Közgyűlése felkéri a polgármestert, kezdeményezze Magyarország Kormányánál az OTÉK rendelkezéseinek a megváltoztatását annak érdekében, hogy  a település beépítésre szánt területnek minősülő övezetétől számított 12 km-es körzeten belül is létesíthetők legyenek szélerőművek.

A Közgyűlés felkéri továbbá a Városstratégiai, Idegenforgalmi és Sport Bizottságot, vizsgálja meg, hogy a településrendezési tervben a beépítésre nem szánt területen belül hol hozható létre megújuló energiaforrások hasznosítására szolgáló terület.

**Felelősök:** Dr. Nemény András polgármester

 Horváth Soma alpolgármester

 (A végrehajtás előkészítéséért:

Sütő Gabriella városi főépítész)

**Határidő:** azonnal illetve a bizottság februári ülése